日出康城

日出康城，之前叫夢幻之城，響香港新界將軍澳86區，響將軍澳工業邨北面，港鐵康城站同將軍澳車廠上蓋，係一個包括住宅、商場、公園嘅鐵路上蓋發展計劃。地盤總面積32.68公頃，總發展面積1,652,800平方米，地積比率為5倍；規劃中住宅面積最多1,612,800平方米，商場面積40,000至50,000平方米，綠化及休憩面積為55,000平方米，包括一個面積近19,000平方米嘅中央公園。項目位於已收復嘅將軍澳第一期堆填區同埋將軍澳第二/三期堆填區之間，鄰近運作緊嘅新界東南堆填區。

成個發展計劃會分1至13期起，大慨喺2026年全部搞掂，到時會有50幢高46至59層嘅樓，提供21,500個住宅單位，可以畀58,000個市民住；另外又會起1個大型商場、1個小型商場、文娛康樂設施、綠化同理休憩區、長400米嘅海濱走廊、教育機構、幼兒院、社區會堂、鐵路車站同埋公共運輸交匯處。以住宅數量嚟數將會成為香港最大嘅屋苑，仲多過目前香港最大屋苑嘉湖山莊嘅15,880個差唔多四成。

根據港鐵公司嘅公佈，該發展計劃命名為日出康城係因為「日出」代表東方、陽光同朝氣，「康城」則代表「健康之城」同埋可持續發展；英文LOHAS取「Lifestyle Of Health And Sustainability」嘅首個英文字母，即健康及可持續發展嘅生活方式。

交通
日出康城嘅主要交通係港鐵支線康城站，將軍澳支線列車每三班就會有一班前往康城站，平均每11分鐘一班。通往日出康城嘅道路名叫環保大道，主要係垃圾車及重型貨車出入，每日車次大約係4000架次。

評價
有傳謀話日出康城近垃圾堆填區，空氣臭，環境好差，不過，長實老闆話佢自己都去過：「嗰度一片翠綠，不知幾心曠神怡。」

將軍澳
香港摩天大廈
香港私人樓
港鐵公司物業
長江實業物業